མཚོ་མོ་དང་མོའི་ཁྱོ་ག་གཉིས་གཉེན་སྒྲིག་བྱས་ཏེ་ལོ་བཅུ་འགོར་མོད་བྱིས་པ་གཅིག་ཀྱང་མེད།གྱ་བདུན་ལོའི་ཟླ་བཅུ་བར།མཚོ་མོས་རང་གི་ལོ་གཅིག་ལ་སོན་མ་ཐག་པའི་ཚ་མོ་ཀླུ་ཐར་འཚོ་བུ་སྐལ་དུ་བླངས་ཏེ་དགའ་སྤྲོ་ཡི་འཚོ་བས་ཉི་མ་རེ་རེ་ཕར་ལ་བསྐྱལ།ཡིན་ཡང་།ཉིས་སྟོང་དྲུག་ལོའི་ཟླ་ལྔ་བར།མཚོ་མོ་དང་བུ་སྐལ་ཀླུ་ཐར་འཚོའི་བར་ལ་འཚོ་བའི་དོན་ཕྲན་ཞིག་གི་ཆེད་དུ་རྩོད་གླེང་བྱུང་བས།བཟའ་ཟླ་གཉིས་ཀྱིས་མི་དམངས་ཁྲིམས་ཁང་ལ་གཏུགས་ནས་ཁོ་གཉིས་དང་བུ་སྐལ་ཀླུ་ཐར་འཚོའི་བར་གྱི་འབྲེལ་བ་མེད་པར་བཟོ་བའི་རེ་བ་བཏོན།ཁྲིམས་ཁང་གིས་གྱོད་དོན་དེ་བདག་སྤྲོད་བྱས་རྗེས།འདུམ་སྒྲིག་བརྒྱུད་དེ་ཁོ་ཚོའི་བར་གྱི་བུ་སྐལ་གྱི་འབྲེལ་བ་མེད་པར་བཟོས།ད་ལྟ་ཀླུ་ཐར་འཚོ་ལོ་ཉེར་བདུན་ལ་སོན་ཡོད།མཚོ་མོ་དང་མོའི་ཁྱོ་ག་གཉིས་ལོ་ཧ་ཅང་བགྲེས་པའི་ངལ་རྩོལ་གྱི་ནུས་བ་མེད་པར་གྱུར་བ་མ་ཟད།དཔལ་འབྱོར་གྱི་ཡོང་སྒོའང་ཅི་ཡང་མེད།དེ་བས།མཚོ་མོ་དང་མོའི་ཁྱོ་ག་གཉིས་ཀྱིས་བུ་སྐལ་གྱི་འབྲེལ་བ་བཅད་ཟིན་པའི་ཚ་མོ་ཀླུ་ཐར་འཚོ་ལ་འཚོ་བའི་གྲོན་དངུལ་བསླང་ཆོག་གམ།